Ayo Adesanya

Ayọ́ Adésànyà (tí wọ́n bí ní Ọjọ́ kọkànlá oṣù kẹjọ ọdún 1969) jẹ́ àgbà òṣèrébìnrin, olùdarí àti olóòtú sinimá àgbéléwò lédè Yorùbá àti Gẹ̀ẹ́sì.  Ó tún jẹ́ adarí àti olóòtú eré. Ayo Adesanya máa ń ṣàfihàn nínuụ eré Yorùbá àti ti Gẹ̀ẹ́sì.

 Ìbẹ̀rẹ̀pẹ̀pẹ̀ ayé rẹ̀ 
Ijagu, ní ìlú Ijebu, ní Ipinle Ogun ni Ayo Adesanya ti wá, ìyẹn ní apá Gúúsù ti apá ìwọ̀-oòrùn orílẹ̀-èdè Naijiria. Ilé-ìwè St. Anne's ní ìlú Ibadan ni ó ti kàwé, fún ti alákọ̀ọ́bèrẹ̀ àti ti girama. Lẹ́yìn náà, ó lọ University of Ibadan láti lọ kẹ́kọ̀ọ́ gboyè nínú Mass Communication.

 Iṣẹ́ rẹ̀ 
Ayo Adesanya bẹ̀rẹ̀ iṣẹ́ rẹ̀ ní ọdún 1986 lẹ́yìn tí ó sin orílẹ̀-èdè rẹ̀ tán, ìyẹn NYSC. Ní ọdún 1996, ó darapọ̀ mọ́ àwọn tí ń ṣe eré àgbéléwò ti orílẹ̀-èdè Naijiria. Fíìmù Tunji Bamishigbin tí àkọ́lé rẹ̀ ń jẹ́ Palace ní wọ́n ti kọ́kọ́ se àfihàn rẹ̀ fún ìgbà àkọ́kọ́. Ó padà darapọ̀ mọ́ ẹgbẹ́ àwọn tí ń ṣe fíìmù Yorùbá. Nígbà náà ni ó bẹ̀rẹ̀ sí ní darí eré, tó sì ń gbé eré jáde. Ó ti gbé ọ̀pọ̀lọpọ̀ eré jáde, ó sì ti darí eré púpọ̀. Ayo Adesanya tún máa ń ṣe fíìmù Yorùbá àti ti Gẹ̀ẹ́sì.

 Ayé rẹ̀ 
Ayo Adesanya fìgbà kan jẹ́ ìyàwó Goriola Hassan, àmọ́ wọ́n ò fẹ́ ara wọn mọ́ báyìí. Ó bí ọmọkùnrin kan.

 Díẹ̀ lára àwọn fíìmù rẹ̀ 

 Remember Your Mother (2000)
 Dancer 2 ( 2001)
 Tears in My Heart 2 (2006)

 Àwọn ìtọ́kasí